**Informácia**

o vybavených interpeláciách poslancov, ktoré boli prednesené

na pokračovaní XVIII. zasadnutia Miestneho zastupiteľstva MČ Košice-Sídlisko KVP

dňa 27. 09. 2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku Miestneho zastupiteľstva MČ Košice-Sídlisko KVP bolo na pokračovaní XVIII. zasadnutia miestneho zastupiteľstva dňa 27. 09. 2016 prednesených spolu 13 interpelácií.

**Odpovede na interpelácie**

**27/2016** poslanec Ladislav Takáč

Interpelácia v znení:

Na základe odpovede k interpelácii 22/2016, týmto žiadam informáciu, akým spôsobom pán

starosta znížil hlučnosť na športových ihriskách.

**Odpoveď:**

Toto bolo z právneho hľadiska vyhodnotené tak, že sa nejedná o interpeláciu.

**28/2016** poslanec Ladislav Takáč

Interpelácia v znení:

Týmto žiadam informáciu, z akého dôvodu prestali občania chodiť za pánom starostom, viď

záver z monitorovacej správy, ktorá obsahuje informáciu o počte prijatých občanov k 30.06.2016

- celkom 44. Vzhľadom na predchádzajúci rok je to, k prvému polroku, pokles o cca 68%.

**Odpoveď:**

Toto bolo z právneho hľadiska vyhodnotené tak, že sa nejedná o interpeláciu.

**29/2016** poslanec Ladislav Takáč

Interpelácia v znení:

Týmto žiadam informáciu, z akého dôvodu pán starosta neinformoval MieZ o možnosti

pripomienkovať VZN mesta Košice „o pravidlách času predaja v obchode a času prevádzky

služieb na území mesta Košice“. Aké pripomienky zaslala MČ k pripravovanému návrhu.

**Odpoveď:**

Návrh VZN mesta Košice o pravidlách času predaja v obchode a času prevádzky služieb na území mesta Košice nebol zverejnený na pripomienkovanie, bol zaslaný mestskej časti ako pracovný návrh. Pokiaľ ide o zaslanie pripomienok mestskej časti k návrhu VZN mesta Košice, tieto Vám v prílohe zasielame.

Príloha je súčasťou „Informácie o vybavených interpeláciach poslancov, ktoré boli prednesené na pokračovaní XVIII. zasadnutia MieZ dňa 27.09.2016“

**30/2016** poslanec Ladislav Takáč

Interpelácia v znení:

Týmto žiadam informáciu, aký má návrh pán starosta na použitie finančných prostriedkov

vo výške 15.130 €, ktoré prišli ako transfer z mesta na základe 50% dane za psa.

**Odpoveď:**

Mestské zastupiteľstvo v Košiciach dňa 13. júna 2016 schválilo uznesením č. 437, 2. zmenu programového rozpočtu mesta Košice. V rámci danej zmeny bol pre MČ schválený podiel na dani za psa do výšky 50% príjmov mesta za uvedenú daň v roku 2015. Pre našu MČ tento podiel predstavuje čiastku max. 15 130,- €. Tieto prostriedky boli určené na výdavky súvisiace s § 57 ods. 1 Štatútu mesta Košice a zákona č. 282/2002 Z. z., ktorým sa ustanovujú niektoré podmienky držania chovu psov.

V rámci oprávnených výdavkov určených Mestom Košice naša mestská časť požiadala o poskytnutie finančných prostriedkov zo schváleného podielu na dani za psa nasledovne:

1) na zriadenie mobilného oplotenia pre výbeh psov o rozmeroch 25x60 m v sume 6 500,- €

vrátane mobiliára

2) na nákup a osadenie odpadkových košov na psie exkrementy v sume 3 200,- €

3) na nákup sáčkov na psie exkrementy v sume 4 530,- €

4) na nákup známok pre psov v sume 400,- €

5) na nákup sáčkov do košov na psie exkrementy a dezinfekčných prostriedkov v sume 250,- €

6) na nákup materiálu na údržbu a opravu existujúcich košov na psie exkrementy v sume 250,- €.

V prípade potreby, najmä po zrealizovaní verejného obstarávania, je možné v rámci oprávnených výdavkov písomne požiadať Mesto Košice o zmenu použitia týchto prostriedkov.

**31/2016** poslanec Ladislav Takáč

Interpelácia v znení:

Týmto žiadam informáciu, aké ďalšie opatrenia chce pán starosta prijať, aby sústavne

neporušoval rokovací poriadok, viď správa o výsledkoch kontrolnej činnosti kontrolórky MČ

Košice-Sídlisko KVP, v ktorej sa uvádza, že aj napriek prijatým opatreniam naďalej dochádza

k porušovaniu rokovacieho poriadku.

**Odpoveď:**

Na rokovaniach miestneho zastupiteľstva predsedajúcemu neboli predložené návrhy uznesení, preto sa pozabudlo na ich prednesenie. Následne na ďalšie rokovanie bolo už zabezpečené kopírovacie zariadenie, aby návrhy predkladaných uznesení obdržal aj predsedajúci. Do budúcna bude predsedajúci žiadať návrhovú komisiu, aby v bode rôzne reflektovala, že obdržala návrhy uznesení, ktoré je potrebné predniesť. Týmto predídeme tomu, aby sa pozabudlo na prednesenie doručených návrhov tak, ako sa to udialo nedopatrením.

**32/2016** poslanec Ladislav Takáč

Interpelácia v znení:

Týmto žiadam informáciu, či na našej MČ v rámci verejnoprospešných prác a im podobných prác

pracujú aj občania, ktorí sú vo výkone trestu.

**Odpoveď:**

Na povinný výkon trestu podľa dohody s Okresným súdom Košice II nastúpil v roku 2015 jeden odsúdený, ktorý má vykonať trest v rozsahu 100 hodín do 26. októbra 2016 a v roku 2016 nastúpil jeden odsúdený na výkon trestu v rozsahu 300 hodín, ktoré si má odpracovať do 15.06.2017.

**33/2016** poslanec Ladislav Takáč

Interpelácia v znení:

Týmto žiadam informáciu, prečo nie sú zverejnené na web stránke zápisnice zo XVI. MieZ

konaného dňa 28. 06. 2016 a zo XVII. MieZ konaného dňa 14. 07. 2016.

**Odpoveď:**

Zápisnica zo XVI. rokovania MieZ konaného dňa 28.06.2016 bola vyhotovená v  súlade

s  Rokovacím poriadkom MieZ MČ Košice-Sídlisko KVP. Nakoľko sa v zápisnici vyskytli chyby, ktoré boli spôsobené neupravením textu, ktorý vzniká pri prevode audio súboru do editovateľnej podoby, bolo potrebné toto upraviť tak, aby spĺňali zmysel

povedaného. Išlo o rozsiahlu zápisnicu, ktorá mala 46 strán textu. Zápisnica musela byť opakovane opravovaná. Rovnaká situácia vznikla aj pri spracovaní zápisnice z  rokovania XVII. MieZ. Obidve zápisnice sú zverejnené na webovej stránke mestskej časti.

**34/2016** poslanec Ladislav Takáč

Interpelácia v znení:

Týmto žiadam informáciu, či je reklama medzi dvoma stĺpmi osvetlenia na križovatke

Wuppertálska, Cottbuská a Moskovská trieda v súlade so zákonom a kto povolil danú reklamu.

**Odpoveď:**

Mestská časť Košice-Sídlisko KVP nemá verejné osvetlenie vo svojom majetku a ani nevykonáva správu verejného osvetlenia.

**35/2016** poslanec Ladislav Takáč

Interpelácia v znení:

Týmto žiadam informáciu, kde a ako dlho bola zverejnená informácia o pripravovanej Komisii

parkovania, vrátane dátumov zverejnenia, poprípade odstránenia informácie.

**Odpoveď:**

Informácia o zriadení komisie parkovania je zverejnená na webovom sídle mestskej časti <http://www.mckvp.sk/?offset=10>, ďalej <http://www.mckvp.sk/obcan/parkovanie/>. Dátum zverejnenia: 25.07.2016. S touto informáciou sme oboznámili občanov aj prostredníctvom občasníka KVaPka č. 4/2016, ktorý bol distribuovaný v termíne od 22.09.2016 do 25.09.2016 v počte 8 100 výtlačkov do každej domácnosti v MČ Košice – Sídlisko KVP. Informácia o zriadení Komisie parkovania je aj v súčasnosti zverejnená od 29.07.2016 na informačných tabuliach mestskej časti.

**36/2016** poslanec Ladislav Takáč

Interpelácia v znení:

Týmto žiadam informáciu, v akom štádiu je rozšírenie exteriérového kamerového systému, viď

písm. b/ uznesenia č. 187.

**Odpoveď:**

Rozšírenie exteriérového kamerového systému je v štádiu plnenia predmetného uznesenia.

**37/2016** poslanec Ladislav Takáč

Interpelácia v znení:

Vzhľadom na to, že pohyb poslancov po úrade je nutné ohlasovať prednostke MÚ MČ Košice

-Sídlisko KVP, týmto žiadam informáciu, či si pán starosta vedie riadne knihu príchodov

a odchodov, vzhľadom na BOZP.

**Odpoveď:**

V zmysle platnej právnej úpravy, funkcia starostu je verejná funkcia. Starosta si nemusí viesť evidenciu dochádzky, nemá ani stanovený pracovný čas.

**38/2016** poslanec Ladislav Takáč

Interpelácia v znení:

Týmto žiadam informáciu koľko úradných záznamov (postačí konečné číslo) pán starosta udelil

všetkým zamestnancom od jeho nástupu do funkcie starostu, keďže to vypovedá o pracovnej

atmosfére na úrade.

**Odpoveď:**

Toto bolo z právneho hľadiska vyhodnotené tak, že sa nejedná o interpeláciu.

**39/2016** poslanec Martin Boritáš

Interpelácia v znení:

Dňa 20. septembra 2016 Vás MieZ MČ Košice-Sídlisko KVP, všetci prítomní poslanci,

schváleným uznesením vyzvali, vzhľadom na opakované vážne výhrady k  Vašej činnosti,

ktoré hraničia s  prekročením právomoci verejného činiteľa, aby ste zvážili voje ďalšie

zotrvanie vo funkcii starostu MČ Košice-Sídlisko KVP a  v  najbližšej dobe aby ste

odstúpili z funkcie starostu MČ Košice-Sídlisko KVP. V  súlade s   platnými ústavnými

zákonmi, zákonmi a ostatnými všeobecne záväznými právnymi predpismi podávam

interpeláciu a žiadam odpoveď na tieto otázky:

1/ Ako ste zvážili výzvu MieZ MČ Košice-Sídlisko KVP, čiže všetkých prítomných

poslancov MieZ ?

2/ Aké sú Vaše závery vyhodnotenia Vašej činnosti vo funkcii starostu MČ ?

3/ Aká je Vaša sebareflexia v  súvislosti s  výkonom funkcie starostu MČ ?

4/ Aké je Vaše stanovisko k výzve MieZ, čiže všetkých prítomných poslancov MieZ ?

5/ Aké je Vaše rozhodnutie v  súvislosti s  výzvou MieZ, čiže všetkých prítomných

poslancov MieZ, na odstúpenie z  funkcie starostu MČ ?

**Odpoveď:**

Toto bolo z právneho hľadiska vyhodnotené tak, že sa nejedná o interpeláciu.

Spracovali:

Ing. Jana Timková, prednostka

JUDr. Balážová v spolupráci

s oddeleniami a referátmi MÚ

V Košiciach, dňa 28. októbra 2016